《三字诀》
唐代·吕岩

这个道，非常道。性命根，生死窍。说著丑，行着妙。

人人憎，个个笑。大关键，在颠倒。莫厌秽，莫计较。

得他来，立见效。地天泰，为朕兆。口对口，窍对窍。

吞入腹，自知道。药苗新，先天兆。审眉间，行逆道。

滓质物，自继绍。二者馀，方绝妙。要行持，令人叫。

气要坚，神莫耗。若不行，空老耄。认得真，老还少。

不知音，莫语要。些儿法，合大道。精气神，不老药。

静里全，明中报。乘凤鸾，听天诏。

作者简介：吕岩，也叫做吕洞宾。唐末、五代著名道士。名喦，号纯阳子，自称回道人。世称吕祖或纯阳祖师，为民间神话故事八仙之一。较早的宋代记载，称他为“关中逸人”或“关右人”，元代以后比较一致的说法，则为河中府蒲坂县永乐镇（今属山西芮城）人，或称世传为东平（治在今山东东平）人。